આ ક્લિપમાં હીરો વિજય કેન્દ્ર સરકારના જીએસટીના નિર્ણય પર પ્રહારો કરતા જોવા મળે છે. તેઓ કહે છે, 'સિંગાપુરમાં 7 ટકા જીએસટી છે અને આમ છતાં ત્યાં મેડિકલ સુવિધાઓ મફત છે. ભારતમાં લોકો 28 ટકા જીએસટી ભરી રહ્યાં છે, દવાઓ પર 12 ટકા છે અને આમ છતાં મેડિકલ સુવિધાઓ મફત નથી. શા માટે? આલ્કોહોલ પર કોઇ જીએસટી નથી.' આ ફિલ્મમાં ગોરખપુરની મેડિકલ કોલેજમાં અપૂરતા ઓક્સિજનને કારણે થયેલ બાળકોના મુદ્દે પણ પ્રહારો કરે છે. ભાજપના નેતાઓની માંગણી છે કે, ફિલ્મમાંથી આ સિન ખસેડવામાં આવે.